ইউরোপ
ইউরোপের উত্তরে উত্তর মহাসাগর, পশ্চিমে আটলান্টিক মহাসাগর দক্ষিণে ভূমধ্যসাগর এবং দক্ষিণ-পূর্বে কৃষ্ণ সাগর ও সংযুক্ত জলপথ রয়েছে। যদিও ইউরোপের সীমানার ধারণা ধ্রুপদী সভ্যতায় পাওয়া যায়, তা বিধিবহির্ভূত; যেহেতু প্রাথমিকভাবে ভূ-প্রাকৃতিক শব্দ "মহাদেশ"-এ সাংস্কৃতিক ও রাজনৈতিক উপাদান অন্তর্ভুক্ত।
লিওঁ উপসাগর
লিওঁ উপসাগর () দক্ষিণ ফ্রান্সের লংগদক-রুসিয়োঁ এবং প্রোভঁস প্রদেশের উপকূলে অবস্থিত ভূমধ্যসাগরের একটি বাহু। উপসাগরটি পশ্চিমে ফ্রান্স-স্পেন সীমান্ত থেকে শুরু হয়ে পূর্বে ইল দিয়ের (Îles d'Hyères) নামক ফরাসি দ্বীপপুঞ্জ পর্যন্ত বিস্তৃত। লিওঁ উপসাগরে সাতটি নদী এসে পড়েছে (তেক, তেত, ওদ, অর্ব, এরো, ভিদুর্ল এবং রোন); এদের মধ্যে সবচেয়ে বিখ্যাতটি হল রোন নদী, যা দক্ষিণ ফ্রান্সের উপকূলীয় অঞ্চলকে আল্পস পর্বতমালার সাথে যুক্ত করেছে। পার্বত্য অঞ্চল থেকে শীতল বায়ু যখন রোন উপত্যকার ভেতর দিয়ে নেমে আসে, তখন লিওঁ উপসাগরে এক ধরনের শুষ্ক, শীতল, উত্তুরে ঝোড়ো বায়ু প্রবাহিত হয়, যার স্থানীয় নাম মিস্ত্রাল (mistral)।